Hudobné centrum
													Príloha k Dodatku č. 1

1.1. Dokumentačná, informačná a prieskumno-analytická činnosť

Čas trvania: Stála činnosť

1.1.1.  Štatistické výkazy MK SR 

Špecifikácia: Prieskumno-analytická činnosť

Charakteristika: úloha zahŕňa realizáciu, spracovanie, prípravu sumárov za Slovenskú republiku a jednotlivé kraje a konečné vyhodnotenie dvoch štatistických výkazov: 
a) Ročný výkaz o hudobných telesách a umeleckých súboroch KULT (MK SR) 5-01. Spravodajskými jednotkami sú štátne a neštátne hudobné telesá a umelecké súbory. Výkaz mapuje aktivity hudobných telies a umeleckých súborov a zároveň slúži rozšíreniu dokumentačnej práce oddelenia, keďže umožňuje získať údaje týkajúce sa uvádzania slovenských diel jednotlivými súbormi (zvlášť premiérované diela), realizácie nahrávok a pod.
b) Ročný výkaz o činnosti organizátorov verejných podujatí v oblasti profesionálnej hudobnej kultúry za rok 2006. Výkaz o činnosti organizátorov v oblasti profesionálnej hudobnej kultúry smeruje k získaniu údajov o koncertnom živote na Slovensku z aspektu jeho žánrového a územného členenia a podľa typov podujatí
Kvantitatívne, kvalitatívne, výkonnostné parametre: spracovanie všetkých výkazov zaslaných spravodajskými jednotkami, príprava sumárov za Slovenskú republiku a jednotlivé kraje. Správna a včasná príprava prieskumu a sumárov.
Užívatelia: MK SR, Hudobné centrum, Štatistický úrad SR, prostredníctvom spracovania informácií v rámci dokumentačnej práce aj odborná hudobná verejnosť.

1.1.2. Historické organy na Slovensku

Špecifikácia: Prieskumno-analytická činnosť

Charakteristika: dlhodobý projekt zameraný na základný výskum, zmapovanie a zdokumentovanie slovenských organov. Ako výskumná úloha je súčasťou projektu MK SR Register národného kultúrneho dedičstva. Projekt sa začal realizovať na pôde HC v roku 1998, v roku 2007 bude prebiehať jeho deviata etapa. Cieľom projektu je na základe poznania stavu všetkých nástrojov predložiť návrh zoznamu historicky najvzácnejších organov na zaradenie medzi pamiatkové objekty a iniciovať ochranu a reštaurátorské práce na ohrozených nástrojoch. Pracovné zámery na rok 2007 nadviažu na predchádzajúce pravidelné výskumy, ktoré prebiehali postupne na území jednotlivých diecéz a zahrnú nástroje v Spišskej a Rozňavskej diecéze.
Kvantitatívne, kvalitatívne, výkonnostné parametre: zmluvné zabezpečenie preskúmania cca 150 objektov. Odborné spracovanie dokumentácie organov, zahŕňajúce označenia lokality, technický popis nástroja, popis momentálneho stavu nástroja, dodania kvalitného fotografického materiálu. 
Užívatelia: hudobné a iné kultúrne organizácie na Slovensku i v zahraničí, odborná verejnosť z radov organológov

1.1.3. Dokumentácia, databázový systém, web-stránka

Špecifikácia: Činnosť v oblasti dokumentácie a informatiky

Charakteristika: činnosť zameraná na zbieranie, triedenie, spracovanie a aktualizáciu údajov o živej hudobnej kultúre na Slovensku. Údaje, ktoré sa získavajú v rámci spolupráce s umelcami a hudobnými organizáciami, sa spracúvajú aj do elektronickej podoby vo forme vlastného databázového systému. (Projekt Databázového systému Hudobného centra bol v roku 2001 zaregistrovaný ako rezortný projekt pod číslom 054046). 

Na budovaní databáz, dopĺňaní a aktualizácii údajov sa podieľajú pracovníci Oddelenia dokumentácie a informatiky, ktorí získavajú, spracúvajú a zadávajú dáta podľa jednotlivých dokumentovaných oblastí. Tie sa premietajú do nasledovných modulov databázového systému: 
–	Osobnosti (jednotlivé heslá obsahujú životopisné údaje, zoznam diel resp. repertoár, bibliografiu, diskografiu, ocenenia), Skladatelia, Koncertní umelci, Jazz, Blues
–	Hudobné podujatia (festivaly, súťaže, kurzy, semináre a pod.) 
Internetová stránka HC poskytuje aj ďalšie okruhy aktuálnych informácií:
–	Stredoeurópsky festival koncertného umenia Žilina (charakteristika podujatia, program, archív fotografií, kontakty a aktuálne informácie v priebehu festivalov)
–	Edičná činnosť HC – informácia o všetkých edičných tituloch vydaných HC, časopise Hudobný život, možnosť objednávok Hudobného života a publikácií HC
–	Infoservis (Vážna huba / Ostatné žánre) – správy o aktuálnej ponuke zahraničných a domácich festivalov, umeleckých kurzoch, workshopoch a ďalších podujatiach 
–	Hudobné udalosti na Slovensku (internetová verzia publikácie Hudobné udalosti na Slovensku v podobe databázy s možnosťou vyhľadávať podujatia podľa rôznych kritérií) 
–	Knižničný katalóg HC – aplikácia s databázami kníh, výstrižkov, fotografií, nôt a partitúr.
V roku 2007 práce na informačnom systéme nadviažu na IS z roku 2006, kedy sa realizovala revízia architektury webstránky a IS bol rozšírený o ďalšie moduly. 
Priebežne pôjde naďalej o dopĺňanie existujúcich databáz, rozšírených v roku 2006 o ďalšie možnosti prezentácie informácií – zabezpečenie požadovaného rozsahu informácií, správnosť a úplnosť údajov a ich spracovanie do elektronickej podoby. 
Samostatnou kapitolou webstránky HC v roku 2007 bude predbežná príprava webstránky Eugen Suchoň 2007 v súvislosti so 100 výročím jeho narodenia, ktoré by malo byť zaradené do kalendára kultúrnych výročí UNESCO. 

Kvantitatívne, kvantitatívne, výkonnostné parametre: zabezpečenie požadovaného rozsahu informácií, správnosť a úplnosť údajov a ich spracovanie do elektronickej podoby, prevádzka stránky na profesionálnej úrovni, a to z hľadiska obsahu aj grafického stvárnenia, dynamická stránka s možnosťou vyhľadávania informácií podľa rôznych kritérií. Zvýšenie počtu záznamov v IS minimálne o 15% oproti roku 2005.
Užívatelia: široká hudobná verejnosť vyhľadávajúca informácie o slovenskej hudbe a hudobnom živote na Slovensku prostredníctvom Internetu. Predovšetkým muzikológovia, študenti, kultúrni pracovníci, a pod. ale aj neprofesionálni záujemcovia o hudbu a hudobné podujatia, a to zo Slovenska i zahraničia

1.1.4. Informačné publikácie

Špecifikácia: Činnosť v oblasti dokumentácie a informatiky

Charakteristika: zahŕňa prípravu a vydanie publikácií, ktoré predstavujú výstupy práce na poli dokumentácie a informatiky. V roku 2006 pôjde o publikácie a) Akcent, b) Hudobné udalosti, c) Slovník slovenského koncertného umenia IV, d) propagačné publikácie k Roku Eugena Suchoňa.

a) Spravodaj Akcent v anglickom jazyku informuje zahraničných čitateľov o najdôležitejších udalostiach a faktoch zo slovenského hudobného života uplynulého roka, predstavuje slovenských skladateľov a koncertných umelcov, a obsahuje materiály o dianí v oblasti hudby na Slovensku zaujímavé pre zahraničného čitateľa. 
Kvantitatívne, kvalitatívne, výkonnostné parametre: vydanie jedného čísla a zabezpečenie jeho distribúcie.

b) Dvojjazyčná slovensko-anglická publikácia Hudobné udalosti na Slovensku 2007 nadväzuje na predošlé ročníky (vychádza od r. 1997), v súčasnosti obsahuje prehľad širokého spektra hudobných podujatí na Slovensku (festivaly, koncertné cykly, súťaže, kurzy a interpretačné semináre, konferencie a semináre, výstavy, sezóny orchestrov a divadiel) zo všetkých hudobných žánrov. Kalendárium podujatí vychádza na prelome rokov.
Kvantitatívne, kvalitatívne, výkonnostné parametre: vydanie obsahovo bohatej publikácie, kvalitne graficky spracovanej, s registrom a prehľadným kalendárom podujatí.

c) Štvrtý diel edície Slovník slovenského koncertného umenia bude zameraný na komorné zoskupenia a ansámbly. Zachová koncepčný rámec predchádzajúcich dielov so stručnou vstupnou štúdiou o vývoji odboru v priebehu 20. storočia a jednotlivými heslami o súboroch a orchestroch – ich histórii, repertoári, diskografii a bibliografii. Cieľom publikácie slovníkového charakteru je predstaviť aktívnych slovenských koncertných umelcov organizátorom hudobného života na Slovensku, príp. v zahraničí, a ako študijný a dokumentačný materiál pre každého, kto hľadá orientáciu v tejto oblasti hudobnej kultúry.
Kvantitatívne, kvalitatívne, výkonnostné parametre: príprava textov, spracovanie jednotlivých hesiel na zodpovedajúcej faktografickej a odbornej úrovni, kvalitná príprava fotografického materiálu, príprava na vydanie v r. 2008.

d) Propagačné publikácie k Roku Eugena Suchoňa. Profil-portrét skladateľa so základnými informáciami o osobnosti a tvorbe v anglickom jazyku. Informačné letáky v anglickom a slovenskom jazyku. 
Kvantitatívne, kvalitatívne, výkonnostné parametre: príprava textov, spracovanie na zodpovedajúcej faktografickej a odbornej úrovni, príprava fotografického materiálu, zabezpečenie distribúcie.

1.1.5. Knižnica, študovňa, hudobné archívy 

Špecifikácia: Informačná činnosť, služby verejnosti, čiastočne dokumentácia

Charakteristika: Hudobné centrum zabezpečuje služby pre verejnosť v priestoroch študovne, kde sú hudobnej verejnosti k dispozícii knižnica a hudobné archívy. Do kontraktu zahŕňame a) knižničné a archívne výpožičné služby, b) dopĺňanie, evidenciu a starostlivosť o hudobné archívy, spomedzi ktorej osobitnou úlohou je c) digitalizácia zvukového archívu a napokon d) konzultačnú a poradenskú činnosť.

a) V rámci poskytovania knižničných služieb je v študovni možné prezenčné štúdium základnej muzikologickej literatúry, encyklopedických diel, domácich a zahraničných periodík a dennej tlače, a tiež výpožičná služba odbornej literatúry. Knižnica odoberá dennú tlač, z ktorej sa zabezpečuje výstrižková služba v oblasti hudobnej kultúry, pre potreby dokumentačných fondov oddelenia. 
V rámci knižničných služieb poskytujeme rešeršné služby jednak ako výstup z domáceho knižničného systému, v ktorom sú operatívne evidované knižné prírastky, a jednak  prostredníctvom CD Rom Slovenská národná bibliografia. 
V rámci poskytovania archívnych výpožičných služieb je v študovni možné prezenčné štúdium materiálov z archívnych fondov HC, počúvanie diel slovenských a zahraničných autorov zo zvukového archívu HC, prezenčné štúdium partitúr slovenských a zahraničných diel súčasnej hudby, sledovanie videozáznamov z vybraných hudobných podujatí a videonahrávok slovenských operných diel z videoarchívu HC. 
Kvantitatívne, kvalitatívne, výkonnostné parametre: zabezpečenie plynulého chodu všetkých ponúkaných služieb študovne na zodpovedajúcej úrovni

b) Ochrana, dopĺňanie a evidencia hudobných archívnych fondov, predstavuje jednu z ťažiskových úloh Oddelenia dokumentácie a informatiky. ODI spravuje nasledovné fondy:
1.	zvukový archív (CD, MG pásy, MG kazety, LP)
2.	archív videokaziet
3.	archív fotografií
4.	notový archív
5.	systematizovaný fond bulletinov a materiálov z hudobných podujatí
Kvantitatívne, kvalitatívne, výkonnostné parametre: zodpovedajúce uloženie a zaevidovanie archívnych prírastkov a ich následné sprístupnenie verejnosti

c) V roku 2006 bude ODI pokračovať v digitalizácii nahrávok diel slovenských skladateľov z MG pásov na CD. Najvzácnejšou zložkou zvukového archívu je cca 2000 MG pásov s nahrávkami pôvodnej slovenskej tvorby, z ktorých mnohé sú dnes už unikátnymi exemplármi. V snahe zabrániť zničeniu týchto nahrávok jednak používaním, jednak samotným skladovaním – preležaním, sa v r. 2000 pristúpilo k digitalizácii archívu na CD. Od r. 2002 realizuje digitalizáciu odborný pracovník technického zamerania na ODI.
Kvantitatívne, kvalitatívne, výkonnostné parametre: cca 100 digitalizovaných CD – 2 exempláre z každej nahrávky, jeden určený na zaarchivovanie, druhý na používanie v študovni. Nahrávka v zodpovedajúcej zvukovej kvalite, odšumená, čo najpresnejší popis CD a jeho zaevidovanie.
Užívatelia: muzikológovia, skladatelia, dramaturgovia, študenti a pedagógovia odborných škôl, širšia hudobná verejnosť navštevujúca študovňu HC

d) Pracovníci ODI poskytujú podľa potreby konzultačnú a poradenskú službu záujemcom o informácie podľa jednotlivých oblastí, ktoré dokumentujú. Do tejto činnosti spadá aj vybavovanie rozsiahlej písomnej a elektronickej korešpondencie a najrôznejších otázok, s ktorými sa záujemcovia na ODI obracajú.
Kvantitatívne, kvalitatívne, výkonnostné parametre: včasné a presné poskytnutie požadovaných informácií
Užívatelia: neobmedzený okruh záujemcov a užívateľov

Zodpovedná: Anna Žilková, vedúca Oddelenia dokumentácie a informatiky

1.2. Edičná činnosť

Špecifikácia: vydavateľská činnosť
Čas trvania: činnosť stála, premietnutá do ukazovateľov kalendárneho roka

Spôsob financovania: prevádzková dotácia z BT a z vlastných výnosov organizácie         

1. 2. 1. Vydanie mesačníka Hudobný život

Hudobný život je jediným periodikom na Slovensku zaoberajúcim sa reflexiou diania vo svete vážnej hudby, džezu a alternatívnych žánrov na Slovensku. Prináša recenzie koncertov a kompaktných diskov, úvahy, aktuálnu publicistiku, polemiku, profily, rozhovory atď. Vydávanie mesačníka Hudobný život je stálou činnosťou HC. 
Kvantitatívny ukazovateľ: náklad: 900 kusov mesačne, za rok vychádza 10 čísiel, z toho 2 dvojčísla.

1. 2. 2. Vydanie knižných a notových publikácií v roku 2007
a. Edícia Súborné dielo Jána Levoslava Bellu
Piesňová tvorba.
Bellove piesne, ktoré sú editorsky uspokojivo zmapované, sú vhodným ďalším titulom edície. Titul si nájde uplatnenie v praxi.
Kvantitatívny ukazovateľ: náklad 600 kusov

b. Edícia inštruktívnej tvorby
Tibor Frešo: V detskej izbičke.
Frešov cyklus je populárny a stále používaný pri výučbe na ZUŠ. Momentálne nie je na trhu dostupný.
Kvantitatívny ukazovateľ: náklad 600 kusov

c. Edícia Preklady
Michael Nyman: Experimentálna hudba: Cage a iní
Anglický skladateľ M. Nyman na základe osobných skúseností podáva prenikavý pohľad na osobnosti, diela a kontext ich vzniku. Témou knihy je výrazné avantgardné hnutie pochádzajúce z USA v 50. rokoch 20. storočia. Kniha je cenná pre nášho čitateľa tým, že autor podáva informácie „z prvej ruky“. Tento text si od svojho vzniku v 70. rokoch získal čitateľov na celom svete a považuje sa za jeden z kľúčových textov o danej téme.
Kvantitatívny ukazovateľ: náklad 600 kusov

Richard Hoppin: Hudba stredoveku
Tento text odborníci všeobecne považujú za mienkotvorné dielo vo svojom odbore. Kniha dopĺňa rad publikácií Hudba baroka, Hudba romantizmu, Klasicizmus a jej preklad by predstavoval v podstate prvý slovenský preklad zásadného textu o stredovekej hudbe. V roku 2006 sme zabezpečili preklad textu, a získanie licencie na vydanie. V roku 2007 prebehnú redakčné práce a výroba knihy.
Kvantitatívny ukazovateľ: náklad 600 kusov

(2. 1.) / Kľúčoví užívatelia:
Inštitúcie – VŠMU, SAV, FF UK, Hudobné múzeum SNM, hudobné oddelenia knižníc, Slovenská filharmónia, Štátna filharmónia Košice, Štátny komorný orchester Žilina, Štátna opera Banská Bystrica, Hudobný fond, mestské kultúrne strediská, ZUŠ, základné školy, stredné školy
Fyzické osoby – profesionálni hudobníci, kultúrni manažéri, hudobní vedci, dramaturgovia,     		   laici

(2. 2. a) / Kľúčoví užívatelia:
Inštitúcie – VŠMU, SAV, FF UK, konzervatóriá, hudobné oddelenia knižníc, Slovenská filharmónia, Štátna filharmónia Košice, Štátny komorný orchester Žilina, Štátna opera Banská Bystrica, Hudobný fond, mestské kultúrne strediská
Fyzické osoby – profesionálni hudobníci, kultúrni manažéri, hudobní vedci, laici

(2. 2. b) / Kľúčoví užívatelia:
Základné umelecké školy
Fyzické osoby – široká laická verejnosť, muzikológovia, pedagógovia, študenti

(2. 2. c) / Kľúčoví užívatelia:
Inštitúcie – VŠMU, konzervatóriá, hudobné oddelenia knižníc, Hudobný fond, mestské kultúrne strediská, ZUŠ
Fyzické osoby – široká laická verejnosť, muzikológovia, pedagógovia, študenti

Zodpovedný: Peter Zagar, Oddelenie edičnej činnosti

1.3. Podpora rezidenčných súborov

Špecifikácia: hudobné podujatia
Čas trvania: stála činnosť, premietnutá do ukazovateľov kalendárneho roka

1.3.1. Súbory súčasnej hudby 

Kvantitatívne parametre: príprava 3 hudobných podujatí súboru súčasnej hudby Melos Ethos Ensemble

Kvalitatívne parametre / Charakteristika projektu:

Uprednostnenie festivalu Melos - Étos v rozpočte na rok 2007 znamená útlm v činnosti súborov súčasnej hudby. Redukované prostriedky sa pokúsime čo najefektívnejšie využiť na už predrokované účinkovanie súboru Melos Ethos na festivale vo Vilniuse, v Petrohrade a v Ostrave. 

Výkonnostné parametre: Zabezpečenie projektu: Vypracovanie základných dramaturgických podkladov, komunikácia a rokovanie s umelcami, so zahraničnými partnermi, predbežné organizačné zabezpečenie podujatí, kontakty so spolu usporiadateľmi.
Užívatelia: odborná a laická verejnosť, koncertné publikum

1.3.2. Jazzové súbory

Kvantitatívne parametre: príprava 5 hudobných podujatí jazzových súborov

Kvalitatívne parametre / Charakteristika projektu:
Cieľom projektu je vytvorenie rámca pre pravidelnú prezentáciu slovenskej jazzovej hudby a umelcov v zahraničí, kde sme v uplynulom roku nadviazali spoluprácu s viacerými partnermi. Po krátení financií pre grantové súbory sa sústredíme na predrokované zabezpečenie slovenského koncertu na festival „Warsaw Summer Jazz Festival“ vo Varšave, kde by sme mali vyslať 2 jazzové súbory. Prisľúbili sme aj vyslanie slovenských jazzmanov na koncerty do Paríža a Prahy. 

Výkonnostné parametre: Zabezpečenie projektu: Vypracovanie základných dramaturgických podkladov, komunikácia a rokovanie s umelcami, so zahraničnými partnermi, predbežné organizačné zabezpečenie podujatí, kontakty so spolu-usporiadateľmi, potencionálnymi sponzormi.
Užívatelia: odborná a laická verejnosť, koncertné publikum

Zodpovedná: Oľga Smetanová, riaditeľka HC

1.4. Výchovné koncerty 

Špecifikácia: hudobné podujatia
Čas trvania: stála činnosť – premietnutá do ukazovateľov kalendárneho roka

Charakteristika projektu:
Výchovné koncerty pre školy (ďalej VKŠ) Hudobné centrum organizuje, ako doplnkový činiteľ k povinnému predmetu hudobná výchova, v rámci učebných osnov na základných školách. Ide o inštruktážne programy, prispôsobené psychológii detí a mládeže. Spája sa        v nich profesionálny, pedagogický i kognitívny aspekt výchovy s najmodernejšími učebnými metódami v interaktívnych hudobných formách. Prostredníctvom VKŠ sa deti a mládež dostávajú do kontaktu s vážnou hudbou. Vychovávajú potenciálne koncertné publikum a interpretov, a dopĺňajú hudobné vzdelanie žiakov. Rozširujú ich citový život a estetický obzor, učia ich spoločenskému správaniu.
Jednou z hlavných myšlienok ich realizácie je aj šírenie hudobnej kultúry na vidieku, snaha o vyrovnanie rozdielov v úrovni života medzi mestom a dedinou. Súčasťou realizácie koncertov pre školy je aj podporná aktivita súťažného charakteru pre školy a žiakov, zapájajúcich sa do spolupráce s HC a realizácie VKŠ. Súťažná aktivita žiakov, vytvárajúcich kreatívne programy hudobného charakteru má byť naviazaná na odber koncertov pre školy a má slúžiť stimulácii dopytu a záujmu o výchovné koncerty. 
Samotné portfólio koncertov pre školy je podľa veku žiakov rozdelené do 3 kategórií. Každý výchovný koncert zohľadňuje tri kritériá: náukové, emocionálne a spoločensko-výchovné hľadisko. 
Pre VKŠ jednotlivých vekových kategórií žiakov sa dôraz kladie na hľadiská:
pre ročníky 1. – 4. : spoločensko-výchovné a emocionálne aspekty
pre ročníky 5. – 9. : náukové aspekty
školy 2. cyklu: emocionálne a náukové hľadisko
Kvalitatívne parametre:  Komplexná realizácia výchovných koncertov, t.j. zabezpečenie dramaturgického zostavenia výchovného koncertu, práce spojené s vypísaním výberového konania, ponuka koncertov usporiadateľom a školám, komunikácia so školami, rokovanie s umelcami, zmluvné zabezpečenie, finalizované administratívnou likvidáciu akcie, propagácia, organizovanie VKŠ priamo v sálach, / technické zabezpečenie, organizácia škôl, atď./.
Kvantitatívne parametre: Predpoklad : ≥250 koncertov
Užívatelia: základné a stredné školy na území celého Slovenska.

Zodpovedný: vedúci Oddelenia vonkajších vzťahov

1.5. Ostatné podujatia

Špecifikácia: hudobné podujatia a komponované programy literárno-hudobného charakteru
Čas trvania: stála činnosť – premietnutá do ukazovateľov kalendárneho roka 

Charakteristika projektu:
Cieľom podujatí je prezentácia svetovej a pôvodnej slovenskej tvorby v interpretácii rôznych generačných zoskupení, v prevažnej miere z radov domácich, ale i zahraničných umelcov a umeleckých telies aj s dôrazom na podporu a vyhľadávanie mladých slovenských talentov. Dramaturgia prezentuje diela svetových skladateľov rôznych štýlových období i slovenských autorov všetkých generačných zoskupení. Podujatia sú organizované pri rôznych príležitostiach, na stálych i príležitostných scénach na Slovensku i v zahraničí (najmä v Čechách, na Morave, v Slovenských inštitútoch v zahraničí).
Kvantitatívne parametre: cca 210 koncertov (záleží aj od dopytu, viď jednotlivé podujatia) 
- koncerty symfonické i komorné vrátane inštrumentálnych a vokálnych recitálov, predstavenia džezovej, folklórnej hudby vrátane iných hudobných žánrov ako aj poetické pásma

1.5.1. Koncerty v Galérii mesta Bratislavy – Mirbachov palác 

Charakteristika: Nedeľné matiné v Galérii mesta Bratislavy v Mirbachovom paláci, organizované v spolupráci s Galériou mesta Bratislavy prebiehajú od začiatku septembra do konca júna. 
Vyprofilované sú do štyroch tematických okruhov:
Prvá nedeľa v mesiaci – Pódium mladých – je venovaný mladým, mimoriadne talentovaným interpretom, ktorí začínajú svoju umeleckú dráhu. 
Druhá nedeľa v mesiaci – koncerty pripravované v spolupráci so Spolkom slovenských skladateľov pri Slovenskej hudobnej únii, venované pôvodnej slovenskej skladateľskej tvorbe. 
Tretia nedeľa v mesiaci – koncerty pripravované v spolupráci so Spolkom koncertných umelcov, ktoré poskytujú priestor hlavne renomovaným umelcom a umeleckým telesám.
Štvrtá nedeľa v mesiaci – koncerty, ktoré dopĺňajú dramaturgickú ponuku a interpretačnú pestrosť. 
Kvantitatívne parametre: cca 37 – 38 koncertov
Užívatelia: Nedeľné matiné sú určené širokej verejnosti, ako laickej tak odbornej, mladým, strednej i staršej generácii, čo sa odráža vo vyprofilovanej dramaturgii jednotlivých koncertov. 

1.5.2. Aktivity v Slovenských inštitútoch v zahraničí 

Charakteristika: Cieľom dramaturgie koncertov je prezentovať slovenské interpretačné umenie s ohľadom na špecifiká krajiny, v ktorej slovenské inštitúty pôsobia. Okrem štandardných koncertov vážnej hudby, predovšetkým komorného charakteru, realizujeme aj hudobné programy k prehliadkam iných druhov umení (napr. vernisáže, audiovizuálne prehliadky či iné projekty). Pri podujatiach tohto druhu kladieme dôraz aj na prezentáciu súčasnej slovenskej tvorby. 
Pravidelne spolupracujeme so SI v nasledujúcich štátoch – Česká republika (Praha), Rakúsko (Viedeň), Maďarsko (Budapešť), Poľsko (Varšava), Taliansko (Rím), Francúzsko (Paríž), Nemecko (Berlín) a Rusko (Moskva). V prípade otvorenia ďalších inštitútov sa rozvinie spolupráca aj s týmito krajinami (Bulharsko, Rumunsko, Chorvátsko, V. Británia).
Pri prezentácii programov berieme do úvahy charakter podujatí (významné udalosti krajiny ako sú štátne sviatky, výročia historických a umeleckých osobností, a i.) V súčasnosti sa kladie dôraz na prezentáciu spoločných aktivít krajín V4, prípadne širšieho zoskupenia nových členských krajín EÚ a ich predstavovanie sa ostatným, pôvodným krajinám únie v rámci najvýznamnejších medzinárodných projektov a aktivít. 
Kvantitatívne parametre: cca 30 podujatí
Užívatelia: Návštevníkmi podujatí slovenských inštitútov v zahraničí sú najmä slovenské minority žijúce v zahraničí, široká hudbymilovná verejnosť, členovia diplomatického zboru, prominentní hostia zo všetkých oblastí života. 

1.5.3. Fórum mladých talentov 

Charakteristika: Cieľom projektu je vyhľadávanie mladých talentovaných slovenských umelcov a ich následné ponúkanie našim partnerom, ako aj domácim usporiadateľom, ich zahrňovanie do širšie koncipovaných umeleckých projektov realizovaných štátnymi inštitúciami, ich vysielanie do zahraničia a na medzinárodné interpretačné súťaže 
Kvantitatívne parametre: cca 16 – 20 koncertov (v závislosti od počtu požiadaviek)
Užívatelia: mladí umelci a poslucháči, ale aj širšia odborná i laická verejnosť

1.5.4. Ostatné koncerty a komponované programy literárno-hudobného charakteru na Slovensku

Charakteristika: Cieľom je zabezpečovanie koncertov a programov literárno-hudobného charakteru pre tzv. špeciálne príležitosti so špecificky zameranou dramaturgiou aj podľa osobitých požiadaviek partnerov. 
Tradičné sú programy literárno-hudobného charakteru organizované v rámci Kultúrneho leta v mestách na Slovensku, Morave a Čechách.. V jarnom či jesennom období sa organizujú koncerty v rámci tzv. hudobných jarí či hudobných jesení i regionálnych festivalov (napr. Musica Sacra v Nitre). Okrem toho sú to podujatia organizované pre záujmové združenia, ako Kruhy priateľov hudby.
Osobitné miesto zaujímajú programy literárno-hudobného charakteru. Sú organizované pri rôznych významných výročiach historických udalostí, prípadne pri mesiacoch zasvätených rôznym témam. 
Odberateľmi sú partneri v mestách na Slovensku a v blízkom zahraničí v Čechách a na Morave, ktoré nemajú dostatočný odborný aparát na komplexné zabezpečenie hudobných produkcií, mestské kultúrne strediská a klubové združenia. 
Kvantitatívne parametre: cca 120 podujatí (v závislosti od počtu požiadaviek)
Užívatelia: široká hudbymilovná verejnosť

1.5.5. Stredoeurópsky festival koncertného umenia 

Charakteristika projektu: Ide už o 17. ročník medzinárodného podujatia. Prezentuje predovšetkým mladú generáciu koncertných umelcov z rôznych krajín Európy. Svoje umenie a vyspelosť interpretačného majstrovstva tu predstavujú slovenskí a zahraniční interpreti, ktorí stoja na počiatku medzinárodnej profesijnej kariéry, ale svojimi výkonmi sa už významne zapísali do povedomia odbornej verejnosti, úspešnými výsledkami na prestížnych medzinárodných interpretačných súťažiach. Výber zahraničných interpretov sa uskutočňuje s dôrazom na stredoeurópsky región. Sólisti sú sprevádzaní poprednými slovenskými orchestrálnymi telesami. Každoročne v rámci festivalu výkony umelcov posudzuje medzinárodná odborná porota, ktorá udeľuje Cenu hudobnej kritiky za najvýraznejší interpretačný výkon. Oživením festivalu je aj prehliadka víťazov Súťaží študentov slovenských konzervatórií, konaných v príslušnom roku. Ambíciou festivalu je tiež prezentácia pôvodnej slovenskej tvorby, resp. diel slovenských skladateľov. 
Kvalitatívne parametre: návrh dramaturgie, predbežná a aktuálna kalkulácia projektu, rokovania s umelcami, s partnerskými inštitúciami, usporiadateľmi, organizačné a zmluvné zabezpečenie, zabezpečenie propagácie formou letákov, plagátov, bulletinov, v masmédiách, redakčná príprava odborných textov, zabezpečenie cudzojazyčných prekladov, či grafickej úpravy propagačných materiálov na jednotlivé koncerty, administratívne spracovanie akcie, následná likvidácia honorárov a faktúr až po jej štatistické spracovanie, nahlásenie na SOZA, zabezpečenie prepravy umelcov aj hudobných nástrojov, prípadne rekvizít, notových materiálov, celkové produkčné zabezpečenie akcie (ladenie nástrojov, technický servis, pomocné práce, atď.), koordinácia činností medzi zúčastnenými inštitúciami, konzultačná činnosť. Vypracúvanie nových ponúk do databázy HC a ich následné ponúkanie jednotlivým usporiadateľom
Kvantitatívne parametre: 6 koncertov (komorných a orchestrálnych), inštrumentálnych a vokálnych recitálov 
Užívatelia: široká verejnosť, ako laická tak odborná, mladej, strednej i staršej generácie, slovenské minority v zahraničí, prominentní hostia zo všetkých oblastí života

Zodpovedný: vedúci Oddelenia vonkajších vzťahov

1.6. Aktivity z poverenia Ministerstva kultúry SR

Špecifikácia: hudobné podujatia a komponované programy literárno-hudobného charakteru
Čas trvania: stála činnosť – premietnutá do ukazovateľov kalendárneho roka

Charakteristika projektu: Cieľom je zabezpečenie vyslaní slovenských umelcov do zahraničia, prijatie zahraničných umelcov  a organizácia hudobných umeleckých podujatí na Slovensku i v zahraničí na základe mimoriadneho poverenia Ministerstva kultúry.
Kvalitatívne parametre / charakteristika projektu: návrh dramaturgie, predbežná a aktuálna kalkulácia projektu, rokovania s umelcami, s partnerskými inštitúciami, so zástupcami Ministerstva kultúry, s usporiadateľmi, organizačné a zmluvné zabezpečenie, administratívne spracovanie akcie, následná  príprava podkladov na likvidáciu  honorárov a faktúr až po jej štatistické spracovanie, nahlásenie na SOZA, zabezpečenie dopravy - prepravy umelcov aj hudobných nástrojov, prípadne rekvizít, celkové produkčné zabezpečenie akcie, koordinácia činností medzi zúčastnenými inštitúciami, konzultačná činnosť
Kvantitatívne  parametre: cca 8 ročne (v závislosti od požiadaviek MK SR)
Užívatelia: prominentní hostia zo všetkých oblastí života, široká verejnosť, ako laická tak odborná, mladá, stredná i staršia generácia, slovenské minority v zahraničí

Zodpovedný: vedúci Oddelenia vonkajších vzťahov

1.7.  Medzinárodný hudobný veľtrh MIDEM – Slovenský národný stánok

Doba realizácie projektu:  január - december 2007
Miesto realizácie projektu: Cannes, Francúzsko

Kvalitatívne parametre / charakteristika projektu:  
Príprava slovenskej účasti na medzinárodnom hudobnom veľtrhu MIDEM 2007 a MIDEM 2008 v Cannes vo forme Národného stánku. 
Slovenský stánok slúži predovšetkým ako reprezentačný „ostrov“ slovenskej kultúry. Ponúka, informuje a upozorňuje na všetko, čo sa môže vyrovnať svetovej kvalite, prípadne ju v určitých kategóriách aj presiahnuť.
Jeho realizáciou vzniká jedinečná možnosť v koncentrovanej podobe profesionálne prezentovať slovenskú hudobnú kultúru na medzinárodnej pôde. Našim zámerom je na tomto ročníku upriamiť pozornosť na kvalitu pred kvantitou a ponúkať to, o čo je v medzinárodnom meradle záujem. Všetky produkty zúčastnené na expozícii by mali mať predpoklady pre reprezentačný alebo komerčný úspech.
Cieľom projektu je:
- reprezentovať slovenskú hudobnú kultúru a umenie na tomto svetovom hudobnom veľtrhu 
- nadviazať spoluprácu so zahraničnými hudobnými vydavateľstvami, agentúrami a
  organizáciami 
- zvýšiť importné aktivity a kapitálovú silu slovenského hudobného priemyslu 
- podporiť slovenské hudobné vydavateľstvá pri vstupe do medzinárodnej obchodnej siete
- umožniť slovenským interpretom preniknúť na medzinárodnú hudobnú scénu.

Merateľné ukazovatele projektu:

- zvýšenie počtu účastníkov o jeden subjekt oproti roku 2006  
- zvýšený počet návštevníkov stánku

1.8. Medzinárodný festival súčasnej hudby Melos-Étos 2007

Doba realizácie projektu:  7. – 16.11.2007
Miesto realizácie projektu: Bratislava
 
Charakteristika projektu: Medzinárodný festival súčasnej hudby Melos-Étos sa koná v Bratislave od roku 1991 ako bienále, je najväščím festivalom súčasnej hudby na Slovensku a zároveň jedným z významných festivalov súčasnej hudby v strednej Európe. Melos-Étos sa profiluje ako autorský festival – akcent je kladený na prezentáciu kvalitných diel, pričom ich značnú časť tvoria svetové, resp. slovenské premiéry. Domácim autorom dáva objednávky na napísanie diel, určených na premiérové uvedenie v rámci festivalu.
Súčasťou festivalu je aj návšteva významnej skladateľskej osobnosti zo zahraničia, ktorej je venovaný profilový koncert (koncerty). 
Medzi inovácie festivalu patrí založenie rezidenčného súboru pre súčasnú hudbu Melos Ethos Ensemble v roku 2005 a vyhlásenie skladateľskej súťaže Melos-Étos 2007.  

Melos-Étos bude v roku 2007 čiastočne (1.mil.) zakomponovaný do bežného transferu HC. Bude tak možné zabezpečiť základné prípravné práce festivalu.
Väčšina nákladov (3,5 mil.) ostáva nevykrytá a je preto predmetom priority č.1.

Cieľ projektu: Dôležitým cieľom festivalu je propagácia domácej a najnovšej zahraničnej hudby v podaní špičkových interpretov a súborov zo Slovenska a zahraničia. Zahraničné súbory na festivale uvádzajú aj diela slovenských autorov. Súčasťou festivalu je medzinárodné muzikologické symposium, prípadne workshopy či besedy so skladateľmi, ktorí sú prítomní na festivale.

Kvalitatívne parametre: Komplexná realizácia koncertov, vypracovanie dramaturgických podkladov, komunikácia a rokovanie s umelcami, zmluvné zabezpečenie finalizované administratívnou likvidáciu akcie, propagácia, technické zabezpečenie, atď.

Kvantitatívne parametre:  10 koncertov, 1 muzikologické sympózium

Užívatelia: odborná a laická verejnosť, koncertné publikum
 prominentní hostia zo všetkých oblastí života, široká verejnosť, ako laická tak odborná, mladá, stredná i staršia generácia, slovenské minority v zahraničí

Zodpovedná: Oľga Smetanová, riaditeľka HC

1.9. Réžia činností kontraktu

1.9.1. Správna réžia vo vzťahu k reprezentácii doma i v zahraničí

a) Činnosti súvisiace s propagáciou a reprezentáciou činností kontraktu doma i v zahraničí

Popis: Činnosť zameraná na propagáciu a šírenie slovenskej hudobnej tvorby doma i v 
zahraničí, na propagáciu a reprezentáciu činností a produktov kontraktu organizácie.

b) Činnosti vyplývajúce z členstva v medzinárodných organizáciách
- ECPNM Gaudeamus, Amsterdam. Reprezentácia organizácie ako člena 			Európskej konferencie propagátorov novej hudby, v rámci ktorej aktívne 			propaguje a šíri pôvodnú slovenskú hudobnú tvorbu v zahraničí.
-. IAML Matica slovenská, Martin. Reprezentácia organizácie v rámci členstva v 	 	slovenskej sekcii Medzinárodnej asociácie hudobných knižníc, ktoré umožňuje 	        	participovať na aktivitách slovenskej sekcie v rámci služieb verejnosti.
- IAMIC Gaudeamus, Amsterdam. Reprezentácia organizácie ako člena 				Medzinárodnej asociácie hudobných informačných stredísk, prostredníctvom 			ktorej participuje na výmene informácií o súčasnej hudbe a spolupracuje na 			príprave projektu Európska hudobná databáza. 

1.9.2. Prevádzková a správna réžia organizácie

a) Komplexné zabezpečovanie personálnej agendy

Popis:  Zabezpečenie personálnej politiky v priamom prepojení  s odmeňovaním 
zamestnancov (za kvalitné vykonávanie pracovných činností, za vykonanie prác presahujúcich rámec pracovných činností vyplývajúcich z dohodnutého druhu prác a za splnenie mimoriadnych alebo osobitne významných pracovných úloh), zabezpečovanie účasti zamestnancov na školení, kurzoch, seminároch, konferenciách a sympóziách,  dohľad nad ochranou osobných údajov, zabezpečovanie úloh vyplývajúcich z agendy bezpečnosti a ochrany zdravia pri práci. 

b) Komplexné zabezpečovanie účtovnej, ekonomickej agendy a agendy ekonomiky práce organizácie

Popis: Komplexné zabezpečenie účtovníckych agend v rámci uskutočňovaných 
finančných operácií, najmä komplexné zabezpečenie pokladničných a bezhotovostných finančných operácií, zabezpečenie honorárovej agendy,  zabezpečenie ucelenej mzdovej agendy, komplexné zabezpečovanie prác na úseku rozpočtovania a financovania v súlade s platnou legislatívou vrátane zabezpečenia rozborovej, plánovacej a hodnotiacej činnosti organizácie v ucelenej agende.

c) Komplexné zabezpečovanie správy majetku štátu

Popis: Zabezpečenie správy a ochrany hnuteľného a nehnuteľného majetku štátu, súvisiacej 
evidencie a agendy vrátane realizácie odpisovania majetku, inventarizácie,  poistenia, opravy a údržby budovy, kotolne, inventáru, strojov a zariadenia. 
Zabezpečenie nájomných vzťahov v rámci zmluvných dojednaní o nájme a prenájme prenajatých priestorov  a zabezpečenie výkonu správy objektu pre  spoluvlastníka objektu sídla organizácie. Komplexné bilancovanie zmlúv a dodávok spojených s prevádzkou objektu (sídla organizácie),  zabezpečovanie úloh vyplývajúcich z agendy ochrany pred požiarmi.

d).Zabezpečovanie  ostatnej prevádzky organizácie:

- zabezpečenie prevádzky autodopravy HC (zabezpečenie dokumentácie 		         a agendy, optimalizácia autodopravy,  preprava osôb a nákladu)
- zabezpečenie registratúrnej činnosti organizácie (zabezpečenie úloh súvisiacich s vedením archívu  v zmysle registratúrneho poriadku a platných predpisov v koordinácii so Štátnym archívom)
- zabezpečenie zásobovania organizácie (všeobecný a propagačný materiál, kvety,  knihy, časopisy a i. ako aj  investícií - interiérové vybavenie, výpočtová a kancelárska technika, ostatné prevádzkové  prístroje a zariadenia a i.)
-  zabezpečenie verejného obstarávania (organizovanie a zabezpečovanie obstarávania prác a služieb podľa platných právnych  predpisov)
- zabezpečenie spracovania prehľadov, výkazov, hlásení, štatistík, zmlúv a interných predpisov (vyhotovovanie analýz v zmysle požiadaviek zriaďovateľa a spolupracujúcich inštitúcií , vypracovanie daňových priznaní a zúčtovaní daní organizácie a zamestnancov, vypracovanie účtovných výkazov a prehľadov, vypracovanie ostatných výkazov, prehľadov a hlásení, vyhotovovanie potvrdení a korešpondencie, vyhotovovanie  súpisov, záznamov a zápisov, vyhotovovanie zmlúv, vyhotovovanie interných predpisov organizácie)
- zabezpečovanie ostatných služieb (spracovanie doručovanej a odosielanej pošty a vybavovanie colných deklarácií organizácie, spracovanie a zabezpečovanie reklamy, inzercie, právnych služieb vrátane realizácie výkonu súdnych rozhodnutí a i.)

Réžia činností zabezpečuje plynulú a včasnú realizáciu aktivít uvedených v rámci vyššie uvedených príloh a tvorí ich neoddeliteľnú súčasť.
Nešpecifikovaná činnosť kontraktu je súčasťou rozpočtu réžie organizácie.